C 230/228
BG
Официален вестник на Европейския съюз
30.6.2023 г.
ЗГУ „Pays d’Hérault“ се предлага в трите цвята — основно червени вина (50 % от производството), но също и вина розе, при които понастоящем бележат голямо развитие, както и бели вина.
Защитеното географско указание „Pays d’Hérault“ се характеризира с купажирането на такива традиционни за района сортове като grenache, carignan, cinsault, mourvèdre.
Засаждането на сортове, които произхождат от други френски лозя, като например merlot, cabernetsauvignon, syrah, chardonnay, е дало възможност за диверсифициране на гамата, по-специално със сортови вина, като същевременно се запазва качеството, свързано с репутацията на вината „Pays d’Hérault“.
Под влиянието на топлия и сух средиземноморски климат се постига пълна зрялост на гроздето във всички участъци и при всички сортове.
Тези условия на зреене, съчетани с добиви от производството, пригодени към варовиковите равнини и плата, където са засадени основно лозята, обосновават посочения в продуктовата спецификация максимален добив, по-специално за продуктивни сортове като grenache и carignan.
Всички условия заедно дават възможност също и за получаване на сравнително ранна реколта.
Така произвежданите вина се отличават с трайно присъствие на плодови аромати, макар и с различна наситеност и характер в зависимост от сортовете грозде и използваните технологии.
За червените вина екстракцията се прави, за да се получи по-сладка структура със зрели и деликатни танини.
За белите вина те позволяват да се поддържа отличен баланс, да се запазят свежестта и плодовият вкус на вината.
Тези вина са предназначени да бъдат консумирани основно докато са млади.
Със ЗГУ „Pays d’Hérault“ се произвеждат около 900 000 хектолитра годишно общо за департамент Hérault и така то получава широко разпространено на цялата територия на страната.
8.3.
Причинно-следствена връзка между специфичните характеристики на географския район и специфичните характеристики на продукта Съчетанието от почвено-климатични условия, които са особено благоприятни за отглеждането на лозя, е било и продължава да бъде в основата на развитието и на икономиката на лозаро-винарския сектор в региона.
По този начин лозята и виното представляват същината на дейността на три четвърти от селата в департамент Hérault.
В сърцето на обширни лозя с дълга история, тези дълбоко вкоренени умения за отглеждането на лозовите растения и за производството на вино са дали възможност да се развие значителна мрежа от научно-технически изследователски центрове, посветени на този сектор, по-специално в такива технополиси с международна известност като Béziers и Montpellier (девет смесени университетски научно-изследователски звена, Висшият институт по лозарство и винарство (Institut des Hautes Etudes de la Vigne et du Vin).
На свой ред резултатите от научните изследвания и структурата от иновативни предприятия са успели да дадат тласък на вината със ЗГУ „Pays d’Hérault“.
В продължение на повече от четиридесет години уменията на лозарите, засаждането на сортове от други лозя редом с традиционните сортове, развитието на икономически и търговски оператори, както и структурите за научни изследвания и внедряване са дали възможност за адаптиране на качеството на вината към развитието на пазара.
Поради това вината се отличават със сензорни и ароматни профили, които лесно се възприемат от потребителите и са обект на засилено търсене, по-специално от страна на туристите.
Взети заедно, тези елементи са допринесли за затвърждаването в продължение на векове на лозарската репутация на Hérault и на вината, предлагани на пазара под това наименование.
Тази репутация е отразена и в международни търговски прояви, организирани на регионално равнище (SITEVI, VINISUD), различни фестивали и събития, организирани в градските агломерации в синхрон с цикъла на лозята и на виното.
Такива събития са време за приятелско общуване и социални връзки, като същевременно се насърчава туристическата дейност в този средиземноморски регион.
В контекста на преструктурирането на лозята, чрез своите действия за оформянето им лозарите са успели да подобрят архитектурата на лозарския пейзаж в района и да създадат благоприятни условия за развитието на винения туризма, което допринася за разрастването на репутацията на защитеното географско указание „Pays d’Hérault“.
9.
Други основни условия (опаковане, етикетиране, други изисквания) Допълнителни обозначения на етикета Правна рамка: Национално законодателство Вид допълнително условие: Допълнителни разпоредби относно етикетирането Описание на условието: Защитеното географско указание „Pays d’Hérault“ може да бъде допълнено с наименованието на един или повече сортове грозде.